Miss World 1984

Ang **Miss World 1984** ay ang ika-34 edisyon ng Miss World pageant, na ginanap sa Royal Albert Hall sa Londres, Reyno Unido noong 15 Nobyembre 1984.

Pagkatapos ng kompetisyon, kinoronahan ni Sarah-Jane Hutt ng Reyno Unido si Astrid Carolina Herrera ng Beneswela bilang Miss World 1984. Ito ang ikatlong beses na nanalo ang Beneswela bilang Miss World. Nagtapos bilang first runner-up si Connie Fitzpatrick ng Kanada, habang nagtapos bilang second runner-up si Lou-Anne Ronchi ng Australya.

Ilang protesta ang naganap laban sa pagkapanalo ni Herrera, dahil umano sa ugnayan nito sa isang larong *bull-baiting* sa Timog Amerika. Si Herrera ang opisyal na pin-up girl ng larong *coleos* sa kanyang bayan sa Caracas. Dahil dito, pinagbawalan ni Julia Morley na sagutin ni Herrera ang anumang tanong sa kanya tungkol sa *bull-baiting*.

Mga kandidata mula sa pitumpu't-dalawang bansa at teritoryo ang lumahok sa kompetisyong ito. Pinangunahan nina Peter Marshall at Judith Chalmers ang kompetisyon. Nagtanghal ang The Drifters sa edisyong ito.

## Kasaysayan 
thumb|250x250px|Royal Albert Hall, ang lokasyon ng Miss World 1984

### Pagpili ng mga kalahok 
Mga kandidata mula sa pitumpu't-dalawang bansa at teritoryo ay napili upang lumahok sa kompetisyon. Apat na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process*, at dalawang kandidata ang nailuklok matapos bumitiw ang orihinal na kalahok.

#### Mga pagpalit 
Dapat sanang lalahok sa edisyong ito si Miss Barbados 1984 Lisa Worme, ngunit siya ay pinalitan ng kanyang *first runner-up* na si Gale Thomas dahil sa hindi isiniwalat na dahilan. Dapat rin sanang lalahok ang *first runner-up* ng Miss Honduras 1984 na si Nadia Celina Canizales, ngunit dahil pinili nito na lumahok sa International Coffee Queen, siya ay pinalitan ni Miss Honduras 1984 Myrtice Hyde. Hindi sumali si Asupa Motu´apuaka ng Tonga dahil sa kakulangan sa pondo upang makalahok sa Londres. Hindi sumali si Didem Uncuoglu ng Turkiya dahil sa mga problema sa kanyang organisasyon. Hindi sumali ang bansang Liberya sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
right|thumb|250x250px| Mga bansa at teritoryong sumali sa Miss World 1984 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Tulad noong 1981, labinlimang *semi-finalist* ang napili sa pamamagitan ng paunang kompetisyon at mga *personal interview*. Lumahok sa *swimsuit competition* at *evening gown competition* ang labinlimang mga *semi-finalist*, at kalaunan ay napili ang pitong pinalista na sumabak sa *final interview.* Pagkatapos nito, limang kandidata ang hinirang bilang Continental Queens of Beauty, at hinirang pagkatapos ang *dalawang runner-up* at ang bagong Miss World.

### Komite sa pagpili 
* Cheryl Baker – Miyembro ng *pop group* na Bucks Fizz
* Oleg Cassini – Amerikanong *fashion designer*
* Ralph Halpern – Direktor ng *Top Shop*
* Eric Morley – Tagapagtatag ng Miss World
* Stirling Moss – Ingles na mangangarera sa *Formula One*
* Mike Read – Ingles na *radio disc jockey*
* Prinsesa Kokaew Prakaykavil ng Chiang Mai - Prinsesang Taylandes
* Masakazu Sakazaki – Direktor ng *Epson UK Limited*
* Mary Stävin – Miss World 1977 mula sa Suwesya

## Mga kandidata 
Pitumpu't-dalawang kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World